ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ঘূর্ণিঝড় ইয়াসের কারণে ক্ষয়ক্ষতির পর্যালোচনা করেছেন
প্রধানমন্ত্রী পশ্চিমবঙ্গ ও ওড়িশার ঘূর্ণিঝড় ইয়াসের ফলে ক্ষতিগ্রস্ত এলাকাগুলি আকাশপথে ঘুরে দেখেছেন
প্রধানমন্ত্রী ঘূর্ণিঝড় ইয়াসের কারণে যারা ক্ষতিগ্রস্ত হয়েছেন তাদের সঙ্গে একাত্মতা প্রকাশ করেছেন
প্রধানমন্ত্রী দ্রুত ত্রাণ কাজের সহায়তার জন্য ১ হাজার কোটি টাকার অর্থ সাহায্যের ঘোষণা করেছেন
কেন্দ্র ক্ষয়ক্ষতির পরিমাণ খতিয়ে দেখতে রাজ্যগুলিতে আন্তঃমন্ত্রিগোষ্ঠী পাঠাবে
কেন্দ্র ঘূর্ণিঝড় প্রভাবিত এলাকায় পরিকাঠামো পুর্ননির্মাণে সবরকমের সহায়তার আশ্বাস দিয়েছে
ঘূর্ণিঝড় ইয়াসে নিহতদের নিকটাত্মীয়কে এককালীয় ২ লক্ষ টাকা ও আহতদের ৫০ হাজার টাকা দেওয়া হবে
নতুনদিল্লী, ২৮শে মে, ২০২১
প্রধানমন্ত্রী শ্রী নরেন্দ্র মোদী ২৮ শে মে শুক্রবার পশ্চিমবঙ্গ ও ওড়িশায় ঘূর্ণিঝড় ইয়াসের ফলে ক্ষয়ক্ষতির পর্যালোচনা করেছেন। তিনি ওড়িশার ভদ্রক ও বালেশ্বর জেলা এবং পশ্চিমবঙ্গের পূর্ব মেদিনীপুর জেলায় ঘূর্ণিঝড়ের ফলে ক্ষতিগ্রস্ত এলাকাগুলি আকাশপথে ঘুরে দেখেন।
প্রধানমন্ত্রী ভুবনেশ্বরে ত্রাণ ও উদ্ধারকাজের পর্যালোচনার জন্য অনুষ্ঠিত একটি বৈঠকে পৌরহিত্য করেছেন।
প্রধানমন্ত্রীকে জানানো হয়েছে ঘূর্ণিঝড় ইয়াসের ফলে ওড়িশায় সবথেকে বেশি ক্ষতি হয়েছে। পশ্চিমবঙ্গ ও ঝাড়খন্ডের কোনো কোনো অঞ্চলও ক্ষতিগ্রস্ত।
শ্রী মোদী দ্রুত ত্রাণকাজের জন্য ১ হাজার কোটি টাকার আর্থিক সাহায্য ঘোষণা করেছেন। ওড়িশাকে খুব তাড়াতাড়ি ৫০০ কোটি টাকা দেওয়া হবে। ক্ষয়ক্ষতির পরিমাণ বিবেচনা করে পশ্চিমবঙ্গ ও ঝাড়খন্ডের জন্য আরও ৫০০ কোটি টাকা বরাদ্দ করা হয়েছে। কেন্দ্র ক্ষয়ক্ষতির পরিমাণ নির্ধারণ করতে রাজ্যগুলিতে আন্তঃমন্ত্রিগোষ্ঠী পাঠাবে। এই গোষ্ঠীর সদস্যরা পরিস্থিতির পর্যালোচনা করে পরবর্তী সাহায্যের বিষয়টি চূড়ান্ত করবে।
প্রধানমন্ত্রী ওড়িশা, পশ্চিমবঙ্গ ও ঝাড়খন্ডের জনসাধারণকে আশ্বস্ত করে বলেছেন, কেন্দ্র পরিস্থিতির মোকাবিলায় সংকটের এই সময় রাজ্যগুলির সঙ্গে এক যোগে কাজ করছে। ঘূর্ণিঝড় প্রভাবিত অঞ্চলে পরিকাঠামো পুনর্গঠনে সম্ভাব্য সব রকমের সহায়তার আশ্বাসও প্রধানমন্ত্রী দিয়েছেন।
শ্রী মোদী জানিয়েছেন, ঘূর্ণিঝড়ের ফলে যাঁরা ক্ষতিগ্রস্ত হয়েছেন তিনি তাঁদের সঙ্গে রয়েছেন। এই বিপর্যয়ে যেসব পরিবার তাদের নিকটজনেদের হারিয়েছেন তিনি তাঁদের প্রতি গভীর দুঃখপ্রকাশ করেছেন। নিহতদের নিকটাত্মীয়কে এককালীন ২ লক্ষ টাকা এবং আহতদের ৫০ হাজার টাকা অর্থ সাহায্য দেওয়া হবে।
প্রধানমন্ত্রী বলেছেন, বিপর্যয় ব্যবস্থাপনার জন্য আমাদের আরও বিজ্ঞান সম্মতভাবে কাজ করতে হবে। আরব সাগর ও বঙ্গোপসাগরে ঘন ঘন ঘূর্ণিঝড় তৈরি হওয়ায় যে প্রভাব পরছে তার জন্য যোগাযোগ ব্যবস্থাকে শক্তিশালী করতে হবে। ঘূর্ণিঝড়ের ফলে পরিস্থিতির মোকাবিলা করার জন্য প্রয়োজনীয় প্রস্তুতি নেওয়ার ক্ষেত্রে আরও পরিবর্তন আনতে হবে। উদ্ধারকাজে আরও সহযোগিতার মধ্য দিয়ে তিনি মানুষের মধ্যে আস্থা অর্জনের কথা বলেছেন।
ওড়িশা সরকার বিপর্যয় ব্যবস্থাপনায় যে প্রস্তুতি নিয়েছে এর ফলে সেখানে জীবনহানি কম হয়েছে। প্রধানমন্ত্রী এই প্রয়াসের প্রশংসা করে বলেছেন, এ ধরণের প্রাকৃতিক বিপর্যের মোকাবিলা করার জন্য রাজ্য দীর্ঘমেয়াদী উদ্যোগ নিয়েছে।
এই প্রসঙ্গে তিনি বলেছেন, বিপর্যয় ব্যবস্থাপনার ওপর অর্থ কমিশনও গুরুত্ব দিয়েছে। ঘূর্ণিঝড়ের ফলে প্রতিকূল পরিস্থিতি মোকাবিলার জন্য ৩০ হাজার কোটি টাকার তহবিল গঠন করা হয়েছে।
CG/CB/NS
(
মন্ত্রিসভারঅর্থনৈতিকবিষয়সংক্রান্তকমিটি
মেসার্স চেনাব ভ্যালি পাওয়ার প্রজেক্টস প্রাইভেট লিমিটেডের মাধ্যমে ৫৪০ মেগাওয়াটের কোয়ার জলবিদ্যুৎ প্রকল্প নির্মাণের অনুমোদন দিল কেন্দ্রীয় মন্ত্রিসভা
এই প্রকল্প থেকে ১৯৭ কোটি ৫০ লক্ষ ইউনিট বিদ্যুৎ উৎপাদন হবে বলে আশা করা হচ্ছে
৫৪ মাসের মধ্যে এই প্রকল্পের কাজ শেষ হবে
প্রকল্পের নির্মাণে সরাসরি ২ হাজার ৫০০ জনের কর্মসংস্থান হবে এবং সার্বিকভাবে জম্মু-কাশ্মীরের আর্থ-সামাজিক উন্নয়ন হবে
নতুন দিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ জম্মু-কাশ্মীরের কিস্টওয়ার জেলায় চন্দ্রভাগা নদীর উপর ৫৪০ মেগাওয়াট ক্ষমতা সম্পন্ন কোয়ার জলবিদ্যুৎ প্রকল্প নির্মাণে ৪৫২৬.১২ কোটি টাকার বিনিয়োগ প্রস্তাবে অনুমোদন দিয়েছে। প্রকল্প নির্মাণের দায়িত্ব দেওয়া হয়েছে মেসার্স চেনাব ভ্যালি পাওয়ার প্রজেক্টস প্রাইভেট লিমিটেডকে। এটি জাতীয় জলবিদ্যুৎ শক্তি নিগম  এবং জম্মু কাশ্মীর রাজ্য বিদ্যুৎ উন্নয়ন নিগম লিমিটেডের  একটি যৌথ উদ্যোগ। এতে এনএইচপিসি-র ৫১ শতাংশ এবং জেকেএসপিডিসি-র ৪৯ শতাংশ মালিকানা রয়েছে।
সাধারণ বৃষ্টিপাতের ৯০ শতাংশ হলেই এই প্রকল্প থেকে বছরে ১৯৭ কোটি ৫০ লক্ষ ইউনিটেরও বেশি বিদ্যুৎ উৎপাদন করা যাবে বলে মনে করা হচ্ছে।
ভারত সরকার এই প্রকল্পের পরিকাঠামো গড়ে তোলার জন্য ৬৯ কোটি ৮০ লক্ষ টাকা অনুদান দিচ্ছে। এছাড়া চেনাব ভ্যালি পাওয়ার প্রজেক্টস প্রাইভেট লিমিটেডের ৪৯ শতাংশ মালিকানা অর্জনের জন্য জম্মু-কাশ্মীরকে ৬৫৫.০৮ কোটি টাকা অনুদান দেওয়া হচ্ছে। এনএইচপিসি তার ৫১ শতাংশ মালিকানার জন্য ৬৮১.৮২ কোটি টাকা বিনিয়োগ করবে। এই অর্থ আসবে তার অভ্যন্তরীণ সম্পদ থেকে। এই প্রকল্পের কাজ ৫৪ মাসের মধ্যে শেষ হবে। এই প্রকল্প থেকে উৎপাদিত বিদ্যুৎ, গ্রিডের ভারসাম্য বজায় রাখতে এবং জম্মু-কাশ্মীরের বিদ্যুৎ সরবরাহ ব্যবস্থার উন্নয়নে কাজে লাগবে।
জম্মু-কাশ্মীর সরকার এই প্রকল্পটিকে লাভজনক করে তুলতে প্রকল্প চালুর পর ১০ বছর জল ব্যবহারের মাশুল মকুব করেছে। এছাড়া জিএসটি-তে রাজ্যের অংশ সরকার দিয়ে দেবে এবং প্রতি বছর ২ শতাংশ হারে বিনামূল্যে বিদ্যুৎ দেওয়ার কথা ঘোষণা করেছে অর্থাৎ প্রকল্প চালু হওয়ার পর প্রথম বছর ২ শতাংশ বিদ্যুৎ বিনামূল্যে পাওয়া যাবে। প্রতি বছর এটি ২ শতাংশ করে বাড়বে। ষষ্ঠ বছর থেকে এর হার হবে ১২ শতাংশ।
এই প্রকল্পের ফলে প্রায় ২ হাজার ৫০০ জনের প্রত্যক্ষ ও পরোক্ষ কর্মসংস্থান হবে। জম্মু-কাশ্মীরের আর্থ-সামাজিক উন্নয়নে সহায়ক হবে এই প্রকল্প। এছাড়া প্রকল্পের ৪০ বছরের জীবনচক্রে ৪৫৪৮.৫৯ টাকার বিদ্যুৎ বিনামূল্যে পাওয়া যাবে। জল ব্যবহারের মাশুল হিসেবে পাওয়া যাবে ৪৯৪১.৪৬ কোটি টাকা।
CG/SD/SKD/
(
প্রধানমন্ত্রীরদপ্তর
অভিনেতা শ্রী নেড়ুমুড়ি বেণুর প্রয়াণে প্রধানমন্ত্রীর শোকপ্রকাশ
নতুনদিল্লি, ১১ই অক্টোবর, ২০২১
প্রধানমন্ত্রী শ্রী নরেন্দ্র মোদী অভিনেতা শ্রী নেড়ুমুড়ি বেণুর প্রয়াণে শোক প্রকাশ করেছেন।
এক ট্যুইটবার্তায় প্রধানমন্ত্রী বলেছেনঃ
“ শ্রী নেড়ুমুড়ি বেণু ছিলের একজন বহুমুখী প্রতিভাবান অভিনেতা। দীর্ঘদিন ধরে তিনি নানা ভূমিকায় অভিনয় করেছেন। তিনি ছিলেন একজন লেখক এবং নাট্য অনুরাগী। তাঁর প্রয়াণ চলচ্চিত্র ও সংস্কৃতি জগতের পক্ষে বিরাট ক্ষতি। তাঁর পরিবার পরিজন ও গুণমুগ্ধ ভক্তদের সমবেদনা জানাই। ওঁ শান্তি।“
CG/CB/SFS
(Visitor Counter : 101
পর্যটনমন্ত্রক
আগামীকাল "দেখো আপনা দেশ" এর দ্বিতীয় ওয়েব ভিত্তিক সেমিনার বা অধিবেশন-ওয়েবিনার সিরিজে কলকাতার অসাধারন ইতিহাস এবং সংস্কৃতি সম্পর্কে জেনে নিন
নতুন দিল্লি, ১৫ এপ্রিল, ২০২০
লকডাউন চলাকালীন কেন্দ্রীয় পর্যটন মন্ত্রকের ‘দেখো আপনা দেশ’ ওয়েব ভিত্তিক সেমিনার বা ওয়েবিনার সিরিজটি ভাল সাড়া ফেলেছে। এই ওয়েবিনার সিরিজটি আমাদের দেশের অতুলনীয় সব সংস্কৃতি এবং ঐতিহ্য সম্পর্কে গভীরভাবে ও বিস্তারিত তথ্য বিনামূল্যে সরবরাহ করেছে। গতকালই প্রথম অনুষ্ঠিত হয় ওয়েবিনার। এতে প্রকাশিত সিরিজে দিল্লির দীর্ঘ ইতিহাসকে তুলে ধরা হয়েছিল । ওয়েবিনারটির নাম ছিল "সিটি অফ সিটিস- দিল্লির ব্যক্তিগত ডায়েরি'।এই ওয়েব ভিত্তিক সেমিনারে ৫৭০০ জন নাম নথিভুক্ত করেছিলেন ।অধিবেশনের মূল বিষয় ছিল পর্যটন সচেতনতা এবং সামাজিক ইতিহাস।
এই ওয়েবিনার সম্পর্কে বিস্তারিত জানতে https://youtu.be/LWlBc8F_Us4 লিঙ্কে দেখুন।
দিল্লির সাফল্যের পরে, দ্বিতীয় "দেখো আপনা দেশ" ওয়েবিনার সিরিজ অনুষ্ঠিত হবে আগামীকাল সকাল ১১ টা থেকে দুপুর ১২ টার মধ্যে। এই ওয়েবিনারে সাধারণ মানুষকে ‘কলকাতা - একটি সংস্কৃতির সংগম’ সম্পর্কে জানার সুযোগ করে দেবে। ওয়েবিনারটি কলকাতার ইতিহাস ও সংস্কৃতিতে বিভক্ত। এটি এমন একটি শহর যেখানে বিভিন্ন বৈদেশিক ছাপ এবং জতীয় প্রভাব রয়েছে, সেই সমৃদ্ধির রেশ এখনও শিরায় শিরায় বহমান। বৈচিত্র্যের এই বহমানতাকে কি ভাবে জীবন্ত রাখা যায় এবং সচেতনতা গড়ে তোলার মাধ্যমে কি ভাবে তা পর্যটকদের সামনে তুলে ধরা যায়, এ বিষয় নিয়ে ওয়েবিনারে আলোচনা করা হবে। এই ওয়েবিনারে প্রধান বক্তা হিসেবে উপস্থিত থাকবেন ইফতেখার আহসান, রামানুজ ঘোষ, ঋত্বিক ঘোষ এবং অনির্বাণ দত্ত ।
নাম নথিভুক্তের জন্য https://bit.ly/WebinarCalcutta দেখুন।
(CG/SS
কেন্দ্রীয়মন্ত্রিসভা
কেন্দ্রীয় মন্ত্রিসভা উচ্চ ক্ষমতাসম্পন্ন সৌর পিভি মডিউলগুলিতে গিগাওয়াট স্কেলের উৎপাদন ক্ষমতা অর্জনের জন্য ‘উচ্চ ক্ষমতাসম্পন্ন সৌর পিভি মডিউলের জাতীয় কর্মসূচি’তে উৎপাদন-ভিত্তিক অনুদান প্রকল্প অনুমোদন করেছে
নয়াদিল্লি, ২১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ১৯ হাজার ৫০০ কোটি টাকা ব্যয়ে 'উচ্চ ক্ষমতাসম্পন্ন সৌর পিভি মডিউলের জাতীয় কর্মসূচি'-তে উৎপাদন-ভিত্তিক অনুদান প্রকল্প বাস্তবায়নের জন্য নতুন ও পুনর্নবীকরণযোগ্য শক্তি মন্ত্রকের প্রস্তাব অনুমোদন করেছে।
উচ্চ ক্ষমতাসম্পন্ন সৌর পিভি মডিউলের জাতীয় কর্মসূচির লক্ষ্য ভারতে উচ্চ ক্ষমতাসম্পন্ন সৌর পিভি মডিউল তৈরির একটি ইকোসিস্টেম তৈরি করা, যাতে পুনর্নবীকরণযোগ্য শক্তির ক্ষেত্রে আমদানী হ্রাস করা যায়। এটি আত্মনির্ভর ভারত অভিযানকে শক্তিশালী করবে এবং কর্মসংস্থান সৃষ্টি করবে।
সোলার পিভি প্রস্তুতকারকদের স্বচ্ছ প্রক্রিয়ার মাধ্যমে নির্বাচন করা হবে। অভ্যন্তরীণ বাজার থেকে উচ্চ ক্ষমতাসম্পন্ন সৌর পিভি মডিউল বিক্রির জন্য সৌর পিভি উৎপাদন প্ল্যান্ট চালু হওয়ার পর পাঁচ বছরের জন্য উৎপাদন-ভিত্তিক অনুদান প্রদান করা হবে।
এই প্রকল্প থেকে যে ফলাফল বা সুবিধা প্রত্যাশা করা হচ্ছে, তা হ’ল:
১) অনুমান করা হচ্ছে, প্রায় ৬৫ হাজার মেগাওয়াট বার্ষিক উৎপাদন ক্ষমতাসম্পন্ন এবং আংশিকভাবে সমন্বিত, সৌর পিভি মডিউল স্থাপন করা হবে।
২) এই প্রকল্প থেকে প্রায় ৯৪ হাজার কোটি টাকার প্রত্যক্ষ বিনিয়োগ আসবে।
৩) ইভা, সোলার গ্লাস, ব্যাকশীট ইত্যাদির মতো উপকরণগত ভারসাম্যের জন্য উৎপাদন ক্ষমতা তৈরি করা।
৪) প্রায় ১ লক্ষ ৯৫ হাজার প্রত্যক্ষ কর্মসংস্থান এবং প্রায় ৭ লক্ষ ৮০ হাজার পরোক্ষ কর্মসংস্থান সৃষ্টি হবে।
৫) এর ফলে, আনুমানিক ১ লক্ষ ৩৭ হাজার কোটি টাকার আমদানী হ্রাস পাবে।
৬) সোলার পিভি মডিউলগুলিতে উচ্চতর ক্ষমতা অর্জনে গবেষণা ও উন্নয়নে উৎসাহ যোগাবে।
PG/AB/SB
(
প্রধানমন্ত্রীরদপ্তর
প্রধানমন্ত্রী রাষ্ট্রসংঘের সাধারণ সভার প্রেসিডেন্ট সাবা কোরোসিকে স্বাগত জানিয়েছেন
নয়াদিল্লি, ৩০ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ রাষ্ট্রসংঘের সাধারণ সভার ৭৭তম অধিবেশনের প্রেসিডেন্ট শ্রী সাবা কোরোসিকে স্বাগত জানিয়েছেন।
এক ট্যুইট বার্তায় প্রধানমন্ত্রী বলেছেন;
“ভারতে প্রথমবার সফররত @UN_PGA সাবা কোরোসিকে স্বাগত জানাতে পেরে খুশি। রাষ্ট্রসংঘ সহ বিভিন্ন ক্ষেত্রে বহুমুখিনতায় ভারতে দায়বদ্ধতা পুনরায় জানাচ্ছি। আমরা বিশ্বের জনসম্পদ, সংরক্ষণ এবং যথাযথ ব্যবহারে গুরুত্ব নিয়ে আলোচনা করেছি। #G20India-র জন্য তাঁর সাহায্যকে স্বাগত জানাই।”
PG/AP/NS
(
সংস্কৃতিমন্ত্রক
পূর্বাঞ্চলীয় সাংস্কৃতিক কেন্দ্রের উদ্যোগে ভারতরত্ন প্রয়াত সুর সম্রাজ্ঞী লতা মঙ্গেশকর'কে ' শ্রদ্ধাঞ্জলী'
কলকাতা,৬ মার্চ,২০২২
সুরে মূর্ছনায় গাঁথা 'শ্রদ্ধাঞ্জলী'র এক অন্যরকম সন্ধ্যার সাক্ষী থাকল কলকাতা। যার সুরেলা সঙ্গীত কণ্ঠে আসমুদ্র হিমাচল অনুরণিত,সেই ভারতরত্ন প্রয়াত সুর সম্রাজ্ঞী লতা মঙ্গেশকরকে শ্রদ্ধা জানাতে কেন্দ্রীয় সংস্কৃতি মন্ত্রকের আওতাধীন পূর্বাঞ্চলীয় সাংস্কৃতিক কেন্দ্রের উদ্যোগে আজাদি কা অমৃত মহোৎসবের অঙ্গ হিসাবে আজ এক 'শ্রদ্ধাঞ্জলী' আনুষ্ঠানের আয়োজন করা হয় । পূর্বাঞ্চলীয় সাংস্কৃতিক কেন্দ্রের প্রেক্ষাগৃহে আয়োজিত এই অনুষ্ঠানে প্রয়াত সুর সম্রাজ্ঞীর'ই গাওয়া একের পর এক কালজয়ী বাংলা, হিন্দি গান পরিবেশনা মাধ্যমে তাঁকে শ্রদ্ধা জানান প্রায় ৩৯ জন সঙ্গীত শিল্পী। নাইটেঙ্গলকে শ্রদ্ধা জানিয়ে সঙ্গীত পরিবেশন করেন সাধনা সারগম, ঊষা উথ্থুপ, ইন্দ্রাণী সেন, মনোময় ভট্টাচার্য, শ্রীকান্ত আচার্যের মতো কলকাতা এবং মুম্বাইয়ের একাধিক সঙ্গীত শিল্পী।
পূর্বাঞ্চলীয় সাংস্কৃতিক কেন্দ্র'র অধিকর্তা শ্রীমতী গৌরী বসু জানিয়েছেন এই কেন্দ্রের অন্তর্গত ৯ টি রাজ্য থেকেই একাধিক সঙ্গীত শিল্পী 'শ্রদ্ধাঞ্জলী' আনুষ্ঠানে যোগ দিয়েছেন। প্রয়াত সন্ধ্যা মুখোপাধ্যায়ের প্রতি শ্রদ্ধা জানাতে পূর্বাঞ্চলীয় সাংস্কৃতিক কেন্দ্রের উদ্যোগে আগামী দিনে এই ধরণের অনুষ্ঠান আয়োজনের পরিকল্পনা রয়েছে বলেও তিনি জানান।
CG/SS
(Visitor Counter : 31
অর্থমন্ত্রক
আর্থিক বৃদ্ধি ৬.৮ শতাংশ হওয়ার পূর্বাভাস ২০১৮-১৯-এর অর্থনৈতিক সমীক্ষায়
নয়াদিল্লি, ৪ জুলাই, ২০১৯
২০১৮-১৯-এর আর্থিক সমীক্ষায় বলা হয়েছে, কেন্দ্র এবং রাজ্য সরকারগুলি অর্থনীতির ঠিক পথেই চলছে। রাজস্ব বৃদ্ধি এবং নির্দিষ্ট খাতে ব্যয় জরুরি আর্থিক সংস্কারের পক্ষে। আর্থিক সমীক্ষায় বলা হয়েছে, ২০১৮-১৯-এ বিভিন্ন সমস্যা সত্ত্বেও ভারতের অর্থনৈতিক বৃদ্ধির হার ৬.৮ শতাংশ আশা করা হচ্ছে।
২০২০-২১-এর মধ্যে আর্থিক ঘাটতি জিডিপি-র ৩ শতাংশে এবং ২০২৪-২৫-এর মধ্যে কেন্দ্রীয় সরকারের ঋণ জিডিপি-র ৪০ শতাংশে ধরে রাখতে আর্থিক সংস্কার জরুরি। ২০১৮-১৯-এ কেন্দ্রীয় সরকারের ব্যয় কমেছে ০.৩ পার্সেন্টেজ পয়েন্ট। এর মধ্যে রাজস্ব ব্যয় কমেছে ০.৪ পার্সেন্টেজ পয়েন্ট এবং মূলধনী ব্যয় কমেছে ০.১ পার্সেন্টেজ পয়েন্ট। রাজ্যগুলির ক্ষেত্রে দেখা গেছে, কর খাতে এবং কর বহির্ভূত খাতে ২০১৭-১৮-য় আদায় বেড়েছে। সমীক্ষায় বলা হয়েছে, কেন্দ্র এবং রাজ্যের মিলিত দায় ২০১৮-র মার্চ পর্যন্ত কমে জিডিপি-র ৬৭ শতাংশে দাঁড়িয়েছে। ২০১৭-১৮-য় কেন্দ্র এবং রাজ্যের আর্থিক ঘাটতি ছিল ৬.৪ শতাংশ, তা ২০১৮-১৯-এ জিডিপি-র ৫.৮ শতাংশে পৌঁছতে পারে।
কর্পোরেট কর বৃদ্ধি পাওয়ায় ২০১৮-১৯-এ প্রত্যক্ষ কর বেড়েছে ১৩.৪ শতাংশ। সমীক্ষায় লগ্নি এবং ব্যবসার সম্ভাবনাকে উজ্জ্বল দেখানো হয়েছে। ২০১৭-১৮-র তুলনায় ২০১৮-১৯-এ সরকারের মূলধনী ব্যয়ের ক্ষেত্রে সঠিক পথ বেছে নেওয়ায় আর্থিক শ্রীবৃদ্ধি ঘটেছে। ২০১৯-এর মার্চের শেষ পর্যন্ত কেন্দ্রীয় সরকারের মোট দায় ৮৪ কোটি ৭৭ লক্ষ টাকা, যার ৯০ শতাংশই সরকারি ঋণ। ঐ ঋণের বেশ কিছুটা অংশের ওপর সুদের হার এক থাকায় সুদবাবদ ব্যয়ে হেরফের হয়নি। রাজ্য সরকারগুলির বাজেটেও রাজস্ব খাতে ব্যয় বেড়েছে। করবাবদ এবং কর বহির্ভূত রাজস্বের বৃদ্ধি ঘটেছে। আর্থিক ঘাটতির ক্ষেত্রেও উন্নতি লক্ষ্য করা গেছে। এরই পাশাপাশি, আর্থিক সমীক্ষায় সতর্ক করে দিয়ে বলা হয়েছে, আগামী কয়েক বছরে আর্থিক ক্ষেত্র বেশ কিছু সমস্যার মুখোমুখী হতে পারে যা উন্নয়নের হার কমাবে এবং যার প্রভাব পড়বে রাজস্ব আদায়ে। ২০১৮-১৯-এ জিএসটি-বাবদ সংগ্রহে ঘাটতি থেকে গেছে। তাই, কেন্দ্র এবং রাজ্য সরকারগুলির লক্ষ্য হবে জিএসটি-বাবদ আয় বাড়ানোর। সম্প্রসারিত প্রধানমন্ত্রী কিষাণ সম্মান নিধি এবং আয়ুষ্মান ভারতের জন্য বরাদ্দ বৃদ্ধি করতে কোনরকম সমঝোতার রাস্তা না হেঁটে এবং নতুন সরকারের নতুন নতুন কর্মসূচির দিকেও নজর দিতে হবে। পঞ্চদশ অর্থ কমিশন, ২০২০-র এপ্রিল থেকে শুরু হতে যাওয়া পরবর্তী পাঁচ বছরের জন্য রিপোর্ট পেশ করবে। এর সুপারিশগুলি কেন্দ্রীয় সরকারের আর্থিক ব্যবস্থায় প্রভাব ফেলবে।
CG/AP/DM
(Visitor Counter : 134
প্রধানমন্ত্রীরদপ্তর
নতুন বছরে দেশবাসীকে প্রধানমন্ত্রীর শুভেচ্ছা
নয়াদিল্লি, ১ জানুয়ারি, ২০২০
প্রধানমন্ত্রী শ্রী নরেন্দ্র মোদী নতুন বছরে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আপনাদের কাছে ২০২০ অসাধারণ হোক! আনন্দ এবং সমৃদ্ধিতে বছরটি ভরে উঠুক। সকলে সুস্থ থাকুন এবং প্রত্যেকের আশা-আকাঙ্ক্ষা পূর্ণ হোক। আপনাদের সকলকে ২০২০ সালের আন্তরিক শুভকামনা জানাই।”
SSS/SS/DM
(Visitor Counter : 73
অসামরিকবিমানপরিবহণমন্ত্রক
জমি অধিগ্রহণ আইন ২০১৩ অনুযায়ী জীওয়ার বিমানবন্দর প্রকল্পের দরুণ বাস্তুচ্যুত পরিবারগুলিকে পুনর্বাসন
উত্তরপ্রদেশ সরকার বাস্তুচ্যুত পরিবারগুলির পুনর্বাসনের জন্য প্রায় ৭১৬ কোটি টাকা ব্যয়ে ৫২ হেক্টর জমি অধিগ্রহণ করেছে
নতুন দিল্লি, ২০ ডিসেম্বর, ২০২১
ভারত সরকার ২০১৮ সালে নয়ডা  আন্তর্জাতিক গ্রীণফিল্ড বিমানবন্দর গড়ে তুলতে নৈতিক অনুমোদন দেয়। এই বিমানবন্দর প্রকল্পের রূপায়ণ তথা প্রকল্পখাতে তহবিল সংস্থানের দায়িত্ব সংশ্লিষ্ট বিমানবন্দর নির্মাণ সংস্থা অর্থাৎ উত্তরপ্রদেশ সরকারের।
উত্তরপ্রদেশ সরকারের পক্ষ থেকে জানানো হয়েছে, জমি অধিগ্রহণ আইন ২০১৩ অনুযায়ী জীওয়ার বিমানবন্দর প্রকল্পের দরুণ বাস্তুচ্যুত পরিবারগুলির পুনর্বাসনের ব্যবস্থা করা হয়েছে। রাজ্য সরকারের পক্ষ থেকে আরও জানানো হয়েছে, মোট পুনর্বাসন এলাকার প্রায় ৫০ শতাংশ অংশ বসবাসের উপযোগী করে তোলা হয়েছে এবং এই এলাকা প্রতিটি পরিবারকে বন্টন করা হয়েছে। পুনর্বাসনের জন্য বাস্তুচ্যুত প্রতিটি পরিবারকে ন্যূনতম ৫০ বর্গ মিটার জায়গা দেওয়া হয়েছে। বাস্তুচ্যুত ৩ হাজার ৭৪টি পরিবারের দাবি অনুযায়ী তাদের পুনর্বাসনের এলাকা বন্টন করা হয়েছে এবং উত্তরপ্রদেশ সরকার সেখানে মৌলিক সুযোগ সুবিধা ও পরিকাঠামোগত পরিষেবার বন্দোবস্ত করেছে। রাজ্য সরকার পুনর্বাসনে বাস্তুচ্যুত পরিবারগুলির জন্য ৭১৬ কোটি টাকা ব্যয়ে প্রায় ৫২ হেক্টর জমি অধিগ্রহণ করেছে।
রাজ্যসভায় আজ এক প্রশ্নের লিখিত জবাবে একথা জানান অসামরিক বিমান পরিবহন প্রতিমন্ত্রী অবসরপ্রাপ্ত জেনারেল ড. ভি কে সিং।
CG/BD/SKD/
(Visitor Counter : 95
অসামরিকবিমানপরিবহণমন্ত্রক
ইন্দিরা গান্ধী রাষ্ট্রীয় উড়ান আকাদেমি সর্বকালের সর্বাধিক সময়ে বিমান উড়িয়েছে
নতুন দিল্লি,১ এপ্রিল,২০২২
ইন্দিরা গান্ধী রাষ্ট্রীয় উড়ান একাডেমি , ভারতের বৃহত্তম বিমান উড়ান একাডেমি। এই একাডেমি ২০২১-২২ সালে ১৯ হাজার ঘণ্টা বিমান উড়ানোর লক্ষ্য পূরণ করেছে৷ আইজিআরইউএ ২০২১-২২ আর্থিক বছরে মোট ১৯,১১০ ঘণ্টা বিমান উড়িয়েছে, যা ১৯৮৬ সালে এই একাডেমি প্রতিষ্ঠার পর থেকে সর্বোচ্চ৷ এর আগে ২০১৩-১৪ সালে ২৪টি বিমানের সর্বোচ্চ ১৮,৭৭৬ ঘণ্টা বিমান উড়ানোর রেকর্ড ছিল, কিন্তু বর্তমান ১৮টি বিমান এই নতুন রেকর্ড সৃষ্টি করেছে।
২০২১-২২ সালে আইজিআরইউএ-এর প্রতি বিমানের ব্যবহার বছরে ১,০৬২ ঘণ্টা হয়েছে। আইজিআরইউএ-এর ইতিহাসে এই প্রথম যে,বছরে বিমানের ব্যবহার ১ হাজার ঘণ্টার ম্যাজিক ফিগার অতিক্রম করেছে৷ আগে ২০১৩-১৪ সালে তা ছিল ৭৮২ ঘণ্টা।
কোভিড-১৯এর সমস্যা থাকা সত্ত্বেও ২০২০-২১সালে, আইজিআরইউএ ১৩,২৮২ ঘণ্টা বিমান উড়িয়েছিল।আইজিআরইউএ ২০২২-২৩ সালে ২০ হাজার ঘণ্টা বিমান উড়ানোর লক্ষ্য নিয়েছে।
CG/SS
(Visitor Counter : 80
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ০৮ মার্চ, ২০১৯
মিজোরামের রাজ্যপাল হিসেবে শ্রী কুম্মানম রাজাশেখরন-এর ইস্তফাপত্র রাষ্ট্রপতি গ্রহণ করেছেন। এই প্রেক্ষিতে, রাষ্ট্রপতি আসামের রাজ্যপাল অধ্যাপক জগদীশ মুখিকে মিজোরামের রাজ্যপালের অতিরিক্ত দায়িত্ব পালনের জন্য নিয়োগ করেছেন। স্হায়ি পদে নিয়োগ না হওয়া পর্যন্ত অধ্যাপক মুখিই মিজোরামের রাজ্যপালের দায়িত্ব পালন করবেন।
CG/BD/NS
(Visitor Counter : 83
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ কর্মসূচির আওতায় মোট টিকাদান ১৮০.৯৭ কোটি ডোজ ছাড়িয়ে গেছে
১২-১৪ বছর বয়সসীমায় ৯ লক্ষ ডোজেরও বেশি ভ্যাকসিন দেওয়া হয়েছে
দেশে এখন চিকিৎসাধীন রোগীর সংখ্যা কমে হয়েছে ২৯ হাজার ১৮১; করোনা রোগীর মধ্যে ০.০৭ শতাংশ উপসর্গযুক্ত
গত ২৪ ঘণ্টায় করোনা আক্রান্ত হয়েছেন ২ হাজার ৫২৮ জন
বর্তমানে আরোগ্যের হার ৯৮.৭৩ শতাংশ
সাপ্তাহিক সংক্রমণের হার ০.৪০ শতাংশ
নতুন দিল্লি, ১৮ মার্চ, ২০২২
আজ সকাল ৭টা পর্যন্ত পাওয়া অন্তর্বর্তী প্রতিবেদন অনুসারে দেশে কোভিড টিকাকরণ কর্মসূচির আওতায় মোট ১৮০.৯৭ কোটিরও বেশি  ডোজ টিকা দেওয়া হয়েছে। এজন্য ২,১২,৯৭,৩৩১টি সেশন লেগেছে।
১২-১৪ বছর বয়সসীদের কোভিড টিকাকরণ শুরু হয়েছে ১৬ই মার্চ ২০২২ তারিখ থেকে। এপর্যন্ত এই বয়সীমায় ৯ লক্ষ ডোজেরও বেশি  প্রথম ডোজের টিকা দেওয়া হয়েছে।
টিকাকরণের বিশদ বিবরণ নীচে দেওয়া হল -
মোট টিকার ডোজ
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,০৪,০২,৯৪৪
৯৯,৮৯,০৯৯
৪৩,৪৮,৮৯৫
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,৮৪,১১,৯৯৯
১,৭৪,৮৫,৯৮০
৬৬,৩৮,০৯৯
|
|
১২-১৪ বছর বয়সী
|
|
প্রথমডোজ
|
|
৯,০৪,৭০০
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫,৬১,৫২,০৭৩
৩,৫২,৮২,৩৩৭
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
|
|
৫৫,৩৬,৯৩,৪৫৭
৪৫,৮৭,১১,৩১৬
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
|
|
২০,২৫,৯২,৮৮৪
১৮,৩৫,৬৯,১২৭
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২,৬৬,৩১,০৬৭
১১,৪৩,৩৬,৪০৯
১,০৬,৪৪,২০২
|
|
|
|
সতর্কতামূলক ডোজ
|
|
২,১৬,৩১,১৯৬
|
|
মোট
|
|
|
|
১,৮০,৯৭,৯৪,৫৮৮
দেশে চিকিৎসাধীন রোগীর সংখ্যা ক্রমশই কমছে। আজ তা এসে দাঁড়িয়েছে ২৯ হাজার ১৮১-তে। মোট করোনা রোগীর ০.০৭ শতাংশ উপসর্গযুক্ত।
দেশে বর্তমানে আরোগ্যের হার ৯৮.৭৩ শতাংশ।
২৪ ঘণ্টায় করোনা থেকে সুস্থ হয়ে উঠেছেন ৩ হাজার ৯৯৭ জন। এই নিয়ে এপর্যন্ত মোট ৪,২৪,৫৮,৫৪৩ জন করোনা থেকে সুস্থ হয়ে উঠলেন।
২৪ ঘন্টায় নতুন করে করোনা আক্রান্ত হয়েছেন ২ হাজার ৫২৮ জন।
২৪ ঘণ্টায় ৬ লক্ষ ৩৩ হাজার ৮৬৭টি নমুনা পরীক্ষা করা হয়েছে। এই নিয়ে এপর্যন্ত মোট ৭৮.১৮ কোটিরও বেশি  নমুনা পরীক্ষা করা হয়েছে।
দৈনিক সংক্রমণের হার এবং সাপ্তাহিক সংক্রমণের হার - দুটিই বর্তমানে ০.৪০ শতাংশ।
CG/SD/SKD/
(Visitor Counter : 97
প্রতিরক্ষামন্ত্রক
কোভিড- ১৯এর বিরুদ্ধে দেশবাসীর লড়াইয়ে ডিআরডিও'র প্রয়াস
নতুনদিল্লি, ২৭ মার্চ, ২০২০
চীনের উহান প্রদেশ থেকে ছড়িয়ে পড়া করোনা ভাইরাস সংক্রমণ কিভাবে মারাত্মক প্রভাব ফেলতে শুরু করেছে সে বিষয়ে অনুসন্ধানের কাজ চালাচ্ছে ভারতের প্রতিরক্ষা গবেষণা সংস্থা- ডিআরডিও।
ভারতে এই ভাইরাস সংক্রমণ আটকাতে কার্যকরী পদক্ষেপ গ্রহণের জন্য ডিআরডিও'র কাছে মার্চের প্রথম সপ্তাহে ফোন আসে। এরপর এব্যাপারে বিভিন্ন উদ্যোগ নিতে শুরু করে ডিআরডিও । জরুরী চিকিৎসা সামগ্রী সরবরাহে যাতে কোন অসুবিধা না হয়, তার ওপর বিশেষ নজর দেওয়া হয় । করোনার বিরুদ্ধে লড়াইতে ডিআরডিও মূলত চারটি বিশেষ ক্ষেত্রকে বেছে নেয়। এগুলি হল হ্যান্ড স্যানিটাইজার , ভেন্টিলেশন, এন ৯৯ মাস্ক এবং চিকিৎসক , নার্স ,স্বাস্থ্যকর্মী,সাফাই কর্মীদের জন্য সম্পূর্ণ শরীর ঢাকা জামা কাপড়।
ডিআরডিও ঘরোয়া পদ্ধতিতে হ্যান্ড স্যানিটাইজার তৈরীর ওপর বিশেষ জোর দিয়েছে। ইতিমধ্যে চার হাজার লিটার হ্যান্ড স্যানিটাইজার ভারতীয় সেনাবাহিনী, পুলিশ, স্বাস্থ্য বিভাগ কে সরবরাহ করা হয়েছে । এছাড়াও ১৫০০ লিটার প্রতিরক্ষা মন্ত্রককে , ৩০০ লিটার সংসদভবনে এবং ৫০০ লিটার হ্যান্ড স্যানিটাইজার এই ভাইরাসের বিরুদ্ধে যারা লড়াই চালিয়ে যাচ্ছেন তাদেরকে সরবরাহ করেছে। আরো বেশি পরিমাণ হ্যান্ড স্যানিটাইজার সরবরাহের জন্য ডিআরডিও প্রস্তুতও রয়েছে ।
কোভিড-১৯ সংক্রমণ প্রতিরোধে অত্যাধুনিক ভেন্টিলেটর তৈরিতে সাহায্য করছে ডিআরডিও। এ কাজে ব্যাঙ্গালোরের ডিফেন্স বায়ো ইঞ্জিনিয়ারিং অ্যান্ড ইলেকট্রো মেডিক্যাল ল্যাবরটরি এগিয়ে এসেছে। মনে করা হচ্ছে খুব শীঘ্রই ৫০০০ নতুন অত্যাধুনিক ভেন্টিলেটর তৈরী করা সম্ভব হবে।
পাঁচস্তরীয় জালসহ অত্যাধুনিক এন -৯৯ মাস্ক তৈরির জন্য মুম্বাইয়ের ভেনাস ইন্ড্রাস্ট্রি এবং কলকাতার আইএমটিইসি কে দায়িত্ব দেওয়া হয়েছে। প্রতিদিন গড়ে ১০ হাজার করে এন -৯৯ মাস্ক তৈরি করবে তারা। সরকারের নির্দেশমতো মাস্কের কাঁচামাল সরবরাহ করবে আমেদাবাদের বয়ন শিল্প গবেষণা সংস্থা। প্রতিটি মাস্কের দাম ৭০ টাকা ধার্য করা হয়েছে ।
ডিআরডিও স্বাস্থ্যকর্মী , চিকিৎসক, নার্স, সাফাই কর্মীদের জন্য সম্পূর্ণ শরীর ঢাকা অত্যাধুনিক জামা কাপড় তৈরিতে সাহায্য করছে ডিআরডিও। এই জামাকাপড় গুলি বিশ্ব মানের এবং বার বার ধুয়ে ব্যবহার করা যাবে । এগুলির দাম ৭ হাজার টাকা করে ধার্য করা হয়েছে।
(CG/SS
প্রধানমন্ত্রীরদপ্তর
জাতীয় পঞ্চায়েতি রাজ দিবসে জনগণকে শুভেচ্ছা প্রধানমন্ত্রীর
নতুন দিল্লি, ২৪ এপ্রিল, ২০২২
প্রধানমন্ত্রী শ্রী নরেন্দ্র মোদী জাতীয় পঞ্চায়েতি রাজ দিবস উপলক্ষে জনগণকে শুভেচ্ছা জানিয়েছেন। তিনি বলেছেন, পঞ্চায়েত প্রতিষ্ঠান ভারতীয় গণতন্ত্রের স্তম্ভ স্বরূপ।
এক ট্যুইটে প্রধানমন্ত্রী বলেছেন, "আপনাদের সকলকে জাতীয় পঞ্চায়েতি রাজ দিবসে অনেক শুভেচ্ছা। পঞ্চায়েত ব্যবস্থা ভারতীয় গণতন্ত্রের স্তম্ভ স্বরূপ। এই পঞ্চায়েত ব্যবস্থা স্বশক্তিকরণের মধ্যেই নতুন ভারতের সমৃদ্ধি নিহীত রয়েছে। আসুন আত্মনির্ভর ভারত গঠনে পঞ্চায়েত ব্যবস্থাকে আরও শক্তিশালী করতে সংকল্প গ্রহণ করি।"
CG/BD/AS/
(
প্রধানমন্ত্রীরদপ্তর
জাতির উদ্দেশে প্রধানমন্ত্রীর ভাষণ
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদী আজ জাতির উদ্দেশে ভাষণ দেন।
একাধিক ট্যুইটে প্রধানমন্ত্রী বলেছেন, প্রত্যেক দেশের যাত্রাপথে এমন কিছু মুহূর্ত আসে যা সর্বাধিক গর্বের বিষয় হয়ে ওঠে। এই গর্ববোধ এক প্রজন্ম থেকে আর এক প্রজন্মের ওপর ঐতিহাসিক প্রভাব ফেলে। আজ এমনই একটি মুহূর্ত। ভারত সাফল্যের সঙ্গে উপগ্রহ বিধ্বংসী ক্ষেপণাস্ত্রের পরীক্ষা চালিয়েছে। ‘মিশন শক্তি’র সাফল্যের সঙ্গে যুক্ত প্রত্যেককে অভিনন্দন।
‘মিশন শক্তি’ অত্যন্ত জটিল একটি অভিযান ছিল। এই অভিযান অত্যন্ত নির্ভুলভাবে এবং অত্যন্ত দ্রুতগতিতে সম্পন্ন হয়েছে। এই অভিযানের মধ্য দিয়ে ভারতীয় বিজ্ঞানী মহলের অসাধারণ নৈপুণ্য এবং দেশের মহাকাশ কর্মসূচির সাফল্য প্রতিফলিত হয়েছে।
‘মিশন শক্তি’ দুটি কারণে বিশেষ হয়ে উঠেছে:
Øভারত বিশ্বের চতুর্থ দেশ হিসাবে এ ধরণের বিশেষত্ব ও সর্বাধুনিক দক্ষতার অধিকারী হয়ে উঠল।
Ø এই অভিযান সম্পূর্ণ দেশীয় প্রযুক্তিতে পরিচালিত।
মহাকাশ শক্তিধর দেশ হিসেবে ভারতের অবস্থান আরও দৃঢ় হল। এই অভিযান ভারতকে আরও মজবুত এবং নিরাপদ করে তুলবে। সেইসঙ্গে, শান্তি ও সম্প্রীতি বজায় রাখার ক্ষেত্রেও এই অভিযান সহায়ক হবে।
CG/BD/DM
(Visitor Counter : 82
পেট্রোলিয়ামওপ্রাকৃতিকগ্যাসমন্ত্রক
পিসিআরএ সক্ষম ২০২০-র জ্বালানি সংরক্ষণ সংক্রান্ত মেগা অভিযানের সূচনা
নয়াদিল্লি, ১৬ জানুয়ারি, ২০২০
পেট্রোলিয়াম কনজারভেশন রিসার্চ অ্যাসোসিয়েশন -এর বার্ষিক জ্বালানি সংরক্ষণের মাসব্যাপী অভিযান ‘সক্ষম’ শুরু হল। পেট্রোলিয়াম ও প্রাকৃতিক গ্যাস মন্ত্রকের অধীন এই অভিযানের সূচনা করলেন মন্ত্রকের সচিব ডঃ এম এম কুট্টি।
ডঃ এম এম কুট্টি তাঁর ভাষণে আমাদের দেশে পেট্রোপণ্যের গুরুত্বের ওপর জোর দেন এবং জ্বালানি সংরক্ষণের জন্য অতি-প্রয়োজনীয় পদক্ষেপের দিকে দৃষ্টি আকর্ষণ করেন। তিনি বলেন, “অগ্রগতি এবং জীবনযাত্রার মানের বৃদ্ধির সঙ্গে সঙ্গেই ভারতে জ্বালানির চাহিদা বাড়ছে। ২০২০-র মাঝামাঝি ভারত বিশ্বের মধ্যে বৃহত্তম বাজারে পরিণত হবে যার ফলে, গোটা বিশ্বের জ্বালানির চাহিদার ২৫ শতাংশই হবে ভারতের। বর্তমানে ভারতের প্রয়োজনীয় অশোধিত তেলের ৮৩ শতাংশই আমদানি করা হয়। পেট্রোলিয়াম সংরক্ষণের সচেষ্ট প্রয়াসে এই বিপুল আমদানির বোঝা কমবে। প্রতিটি ফোঁটা সঞ্চয়ে বাঁচবে বৈদেশিক মুদ্রা। আমাদের জলবায়ু পরিবর্তনের বিষয়টির দিকেও নজর দিতে হবে। ‘সক্ষম’-এর মাধ্যমে আমাদের লক্ষ্য দীর্ঘস্থায়ী ভবিষ্যতে প্রাকৃতিক সম্পদের সংরক্ষণের চাহিদা নিয়ে বার্তা দেওয়া।”
জ্বালানি সংরক্ষণ নিয়ে জাতীয় স্তরে ২০১৯-এর প্রতিযোগিতার বিজয়ীদের পুরস্কার প্রদান করেন মন্ত্রকের সচিব। প্রবন্ধ, ক্যুইজ এবং অঙ্কন প্রতিযোগিতায় এবারেই সারা দেশের সব বোর্ডের সবচেয়ে বেশি প্রায় দেড় কোটির কাছাকাছি ছাত্রছাত্রী অংশ নেয়। বিজয়ীদের দেওয়া হয় জাপানে শিক্ষামূলক ভ্রমণ, ল্যাপটপ, ট্যাবলেট এবং নগদ পুরস্কার। জ্বালানি সংরক্ষণ নিয়ে সচেতনতা গড়ে তোলার দিকে দেশের যুব সমাজকে উদ্বুদ্ধ করতে এই প্রতিযোগিতা কার্যকর ভূমিকা নেবে। তেল কোম্পানিগুলি এবং রাজ্যস্তরে তাদের সমন্বয়কারীদেরও পুরস্কার প্রদান করা হয়। অঙ্কন প্রতিযোগিতায় পুরস্কার বিজয়ী ছবিগুলি নিয়ে প্রদর্শনীর আয়োজন করা হয়েছে।
এই উপলক্ষে মন্ত্রকের সচিব পিসিআরএ-র একটি প্রচারযানের যাত্রার সূচনা করেন। এটি বিভিন্ন রাজ্যের গ্রামাঞ্চলে ঘুরে ঘুরে জ্বালানি সংরক্ষণ নিয়ে বার্তা দেবে।
২০২০-র ‘সক্ষম’ অভিযানে পিসিআরএ বিভিন্ন অনুষ্ঠানের পরিকল্পনা করেছে। যেমন, ‘সক্ষম’ সাইকেল দিবস, সাইক্লোথন, বাণিজ্যিক গাড়ির চালকদের জন্য কর্মশিবির, গৃহবধূ এবং রাঁধুনিদের জন্য আলোচনাচক্র, রেডিও, টিভি, ডিজিটাল সিনেমার মাধ্যমে জাতীয় স্তরেও প্রচারাভিযান যাতে জ্বালানি ব্যবহারকারীদের প্রত্যেকের কাছে সংরক্ষণ নিয়ে বার্তা পৌঁছে দেওয়া যায়। পিসিআরএ এখনই ফেসবুক, ট্যুইটার, MyGov প্ল্যাটফর্মের মতো সামাজিক মাধ্যমেও পৌঁছে গিয়েছে।
জ্বালানি বাঁচাতে দেশ জুড়ে যে নানারকম প্রচেষ্টা চলছে, তাকে আরও বাড়াতে পেট্রোলিয়াম ও প্রাকৃতিক গ্যাস মন্ত্রকের অধীনে পিসিআরএ এবং রাষ্ট্রায়ত্ত তেল সংস্থাগুলির প্রধান উদ্যোগ এই ‘সক্ষম’।
SSS/AP/DM
(Visitor Counter : 100